**Uputa za sve:** Izradite plakat prema uputama vašeg zadatka. Sami osmislite naslov prema vašem zadatku.

Zadatak 1. grupe:

Hlapić je pošao u svijet kako bi pomagao drugima. Kome je sve pomogao i kako?

Kako ti možeš drugima pomoći? Izrežite iz kolaža čizmice i napišite u svaku kako možete pomoći drugima (ili kako pomažete).

Zadatak 2. grupe:

Kako je spisateljica opisala majstora Mrkonju?

Napišite pismo majstoru Mrkonji i recite mu što mislite o njegovim postupcima. Nacrtajte majstora Mrkonju.

Zadatak 3. grupe:

Koje se sve životinje spominju u romanu?

Ispišite ih i napišite njihove umanjenice i uvećanice. Nacrtajte svaku od nabrojenih životinja i ukratko napišite nešto o svakoj životinji.

Zadatak 4. grupe:

Imenujte likove koji se spominju u romanu, a zatim uz svakog ispišite njegove osobine (vrline i mane).

Odaberite lik koji bi voljeli predstavljati da ste dio romana i napišite zašto. Nacrtajte ga.

Zadatak 5. grupe:

Koliko je dana šegrt Hlapić putovao i što mu se događalo? Izdvojite važnije događaje i navedite mjesto radnje tog događaja.

Zamislite da ste Hlapić, odaberite jedno mjesto na kojem je bio tijekom svog putovanja te izradite i napišite majstorici razglednicu (razglednicu pišete kao Hlapić).

\*Upute za razglednicu: gornja polovica papira je crtež mjesta, donja polovica je za tekst i adresu primatelja.

Zadatak 6. grupe:

Koje su sve poslove obavljali dječji likovi u romanu? Ispišite ih - OPIS POSLA i TKO GA RADI.

Što sve mora mali šegrt Hlapić raditi u radionici? Nacrtajte Hlapića kako radi.